Lav et referat af nedenstående tekst:

Tekst:
Nordjyllands Politi har fået indsnævret det område, hvor man mener, 22-årige Mia Skadhauge Stevn befandt sig, inden hun forsvandt. - Vi har nu fået lokaliseret og fastlagt hendes videre færden til omkring Vesterbro i det centrale Aalborg. Har man set Mia i området omkring Vesterbro i Aalborg klokken cirka 6, så er vi meget interesseret i at høre fra borgerne, opfordrer vicepolitiinspektør Frank Olsen, der leder politiets efterforskning. Selvom Nordjyllands Politi nu ved mere om, hvor eftersøgningen skal centreres, så er man langt fra at have det fulde overblik. - Vi har, foran os, endnu et stort arbejde, før vi kan fastlægge hendes færden før, under og efter, siger Frank Olsen. Stort efterforskningsarbejde Det skyldes, at efterforskerne fra Nordjyllands Politi skal indhente store mængder af overvågningsmateriale og afhøre adskillige personer for at finde vidner i sagen. Derudover skal der foretages søgninger blandt andet i området, hvor Mia forsvandt, og hvor hun bor. - Det arbejde tager tid, lyder det fra lederen af efterforskningen. - Men det er klart, at vi er meget bekymrede for Mia, da vi ikke har hørt fra hende længe. Vi holder i øjeblikket alle muligheder åbne, og vi efterforsker sagen bredt. På Facebook efterspørger Mia Stadhauge Stevns familie også om hjælp til at finde hende. Har du oplysninger om, hvor Mia Skadhauge Stevn befinder sig, så hører Nordjyllands Politi gerne fra dig på telefon 114.

Referat:
Politiet koncentrerer eftersøgningen efter den forsvundne 22-årige Mia Skadhauge Stevn omkring Vesterbro. Hun har været meldt savnet siden en bytur i Jomfru Ane gade natten til søndag.